ନର୍ସ ନିହାରିକାଙ୍କ ପୁରୁଷ ବନ୍ଧୁ କିଶୋର ଆଞ୍ଚଲ କଲା ଆତ୍ମସମର୍ପଣ, ଖୋଲିବ ପ୍ରେମ-ପ୍ରତାରଣା ଓ ହତ୍ୟାକାଣ୍ଡର ଗୁମର - Prameya News7\nଆଜି ୭୩ ତମ ସାଧାରଣତନ୍ତ୍ର ଦିବସ, କୋଭିଡ କଟକଣାରେ ହେବ ପତାକା ଉତ୍ତୋଳନ\nଦେଶ ପାଳୁଛି ୭୩ତମ ଗଣତନ୍ତ୍ର ଦିବସ, ରାଜପଥରେ ପ୍ରଦର୍ଶିତ ହେବ ୨୧ ପ୍ରଜ୍ଞାପନ ମେଢ\nନର୍ସ ନିହାରିକାଙ୍କ ପୁରୁଷ ବନ୍ଧୁ କିଶୋର ଆଞ୍ଚଲ କଲା ଆତ୍ମସମର୍ପଣ, ଖୋଲିବ ପ୍ରେମ-ପ୍ରତାରଣା ଓ ହତ୍ୟାକାଣ୍ଡର ଗୁମର\n20/09/2019 at 1:34 PM\nଜଗତସିଂହପୁର ୨୦।୯ଃ ବହୁ ଚର୍ଚ୍ଚିତ ନର୍ସ ନିହାରିକା ପାତ୍ର ହତ୍ୟା ଘଟଣାରେ ନିହାରିକାଙ୍କ ପୁରୁଷ ବନ୍ଧୁ କିଶୋର ଆଞ୍ଚଲ ଜଗତସିଂହପୁର ଜିଲ୍ଲା ବିରିଡି ଥାନାରେ ଆତ୍ମସମର୍ପଣ କରିଥିବା ସୂଚନା ମିଳିଛି । କିଶୋରଙ୍କୁ ଏକ ଅଜଣା ସ୍ଥାନରେ ରଖି ପୋଲିସ ପଚରାଉଚରା କରୁଛି । ଫଳରେ ନର୍ସ ନିହାରିକା ହତ୍ୟାକାଣ୍ଡ ରହସ୍ୟ ଉପରୁ ପରଦା ହଟିବ ବୋଲି ଆଶା କରାଯାଉଛି ।\nଗତ ୧୭ ତାରିଖ ଦିନ ସକାଳେ ଜଗତସିଂହପୁର ଜିଲ୍ଲା ବିରିଡି ଥାନା ଅନ୍ତର୍ଗତ ବିଲୁଆଖାଇ ନଦୀ ପଠାରୁ ଅଖାରେ ବନ୍ଧା ହୋଇ ରହିଥିବା ନିହାରିକାଙ୍କ ଶବ ପୋଲିସ ଉଦ୍ଧାର କରିଥିଲା । ନିହାରିକାଙ୍କ ଘର ଖୋର୍ଦ୍ଧା ଜିଲ୍ଲା ବାଲିଅନ୍ତା ଥାନା ଅନ୍ତର୍ଗତ ଭିଙ୍ଗାରପୁରରେ । ସେ ଗତ ୪ ବର୍ଷ ହେଲା କଟକ କଲ୍ୟାଣୀ ନଗରରେ ଥିବା ଏମ ଏମ ମେଡିକେୟାର ନର୍ସିଂହୋମ୍ ରେ ନର୍ସ ଭାବେ କାମ କରୁଥିଲେ । ଗତ ୮ ତାରିଖ ଦିନ ୪ଟା ବେଳେ ସେ ତାଙ୍କ ପୁରୁଷ ବନ୍ଧୁ କିଶୋର ଆଞ୍ଚଲ ଓରଫ ରାଜା ସହ ନର୍ସିଂ ହୋମ୍ ରୁ କେଉଁଆଡେ ଯାଇ ଆଉ ଫେରିନଥିଲେ ।\nକିଶୋର ଆଞ୍ଚଲଙ୍କ ଘର ଜଗତସିଂହପୁର ଜିଲ୍ଲା ବିରିଡି ଥାନା ଅନ୍ତର୍ଗତ ହାଜିପୁରରେ । ସେ କିଛି କାମ ଧନ୍ଦା କରୁନଥିଲା । ଦୀର୍ଘ ଦିନ ହେବ ନିହାରିକା ପାତ୍ରଙ୍କ ସହ ତାର ପ୍ରେମ ସଂପର୍କ ଥିଲା । ନିହାରିକା ୮ତାରିଖରେ ନିଖୋଜ ହେବା ପରେ ଏମ ଏମ ମେଡିକେୟାର ଏବଂ ନିହାରିକାଙ୍କ ପରିବାର ପକ୍ଷରୁ କଟକ ମଧୁପାଟଣା ଥାନାରେ ପୃଥକ ପୃଥକ ଏତଲା ଦିଆଯାଇଥିଲା । ତେବେ ମଧୁପାଟଣା ଥାନା ଘଟଣାକୁ ହାଲକା ଭାବରେ ନେଇଥିଲା । ଏପରିକି କିଶୋର ଆଞ୍ଚଲ ହିଁ ନିହାରିକାଙ୍କୁ ଅପହରଣ କରିନେଇଛି ବୋଲି ପରିବାର ଲୋକ ଅଭିଯୋଗ କରିଥିଲେ ମଧ୍ୟ ପୋଲିସ ଗୁରୁତ୍ବ ଦେଇନଥିଲା ।\n୧୭ ତାରିଖ ଦିନ ବିଲୁଆ ଖାଇ ନଦୀ ପଠାରୁ ଶବ ମିଳିବା ପରେ ନିହାରିକାଙ୍କ ପରିବାରଲୋକ ସେଠାରେ ପହଞ୍ଚି ଶବ ଚିହ୍ନଟ କରିଥିଲେ । ତାଙ୍କ ଝିଅକୁ କିଶୋର ଆଞ୍ଚଲ ହିଁ ହତ୍ୟା କରିଛି ବୋଲି ପୁଣି ବିରିଡି ପୋଲିସ ନିକଟରେ ଅଭିଯୋଗ କରିଥିଲେ । ତେବେ ସେତେବେଳକୁ କିଶୋର ଆଞ୍ଚଲ ଫେରାର ହୋଇସାରିଥିଲା । ପୋଲିସ କିଶୋର ଆଞ୍ଚଲର ବାପା, ସାନ ଭାଇ ଏବଂ ଅନ୍ୟ ୫ଜଣଙ୍କୁ ଥାନାରେ ଅଟକ ରଖି ପଚରାଉଚରା କରୁଥିଲା ।\nଆସନ୍ତା ଡିସେମ୍ବର ମାସରେ ନିହାରିକା ଓ କିଶୋରଙ୍କ ବିବାହ କରିବା ଲାଗି କିଶୋରଙ୍କ ପରିବାର ନିଷ୍ପତ୍ତି ନେଇଥିଲେ ବୋଲି କିଶୋରର ମା ଗଣମାଧ୍ୟମକୁ ସୂଚନା ଦେଇଥିଲେ । ପରସ୍ପର ଭଲ ପାଉଥିବାରୁ କିଶୋର ହତ୍ୟା ଭଳି ଜଘନ୍ୟ କାଣ୍ଡ ଘଟାଇ ନଥିବ ବୋଲି କିଶୋରର ମା କହିଥିଲେ । ତେବେ କେଉଁ ପରିସ୍ଥିତିରେ ନିହାରିକାଙ୍କ ହତ୍ୟା ହେଲା ତାର ଏବେ ପର୍ଦ୍ଦାଫାଶ ହେବ ବୋଲି ଆଶା କରାଯାଉଛି ।\nସୂଚନାଯୋଗ୍ୟ ଯେ, ଗତକାଲି ରାତିରେ ମିଳିଥିବା ଏକ ତଥ୍ୟ ଅନୁସାରେ ୮ତାରିଖରେ ନିହାରିକାଙ୍କୁ ନେଇ କିଶୋର ଜଗତସିଂହପୁର ଥାନା ଅନ୍ତର୍ଗତ ଖେଲାନ୍ଦ ଗାଁକୁ ଯାଇଥିଲା । ସେଠାରେ ଜଣେ ରଙ୍ଗ ମିସ୍ତ୍ରୀଙ୍କ ଘରେ କିଶୋର ଓ ନିହାରିକା ଦୁଇ ଘଣ୍ଟା ରହିଥିଲେ । ତେବେ ରଙ୍ଗ ମିସ୍ତ୍ରୀ ସେତେବେଳେ ସେଠାରେ ନଥିଲେ । କଟକ ଚାଉଳିଆଗଞ୍ଜରେ ରହୁଥିବା ରଙ୍ଗ ମିସ୍ତ୍ରୀଙ୍କଠାରୁ ଚାବି ନେଇ କିଶୋର ଖେଲାନ୍ଦ ଗାଁକୁ ଯାଇଥିଲେ ।\nଦୁଇ ଘଣ୍ଟା ପରେ ଅନ୍ୟ ଜଣେ ବନ୍ଧୁଙ୍କ ହାତରେ କିଶୋର ରଙ୍ଗ ମିସ୍ତ୍ରୀଙ୍କ ନିକଟକୁ ଚାବି ପଠାଇଦେଇଥିଲେ । ପୋଲିସ ଏହି ସୁରାକ ପାଇବା ପରେ ସଂପୃକ୍ତ ଘର ଖାନତଲାସ କରିଥିଲା । ସେଠାରୁ ଗୋଟିଏ କାନଫୁଲ ପୋଲିସ ପାଇଥିବା ଜଣାପଡିଛି । କାନଫୁଲଟି ନିହାରିକାଙ୍କର ବୋଲି ମଧ୍ୟ ଅନୁମାନ କରାଯାଉଛି । ଏହି ଘରର ମାଲିକ ରଙ୍ଗ ମିସ୍ତ୍ରୀଙ୍କୁ ପୋଲିସ ଅଟକ ରଖିଛି ।\nପଦ୍ମଶ୍ରୀ ନେବାକୁ ମନା କରିଦେଲେ ପ୍ରସିଦ୍ଧ ଗାୟିକା, କହିଲେ ମୋ ଭଳି ବ୍ୟକ୍ତି ପାଇଁ ଏହା ଅପମାନ ସହିତ ସମାନ\nମାଫିଆଙ୍କ ପାଇଁ ନିରାପଦ ସ୍ଥାନ ଜଙ୍ଗଲ, ବେଧଡକ ଡିଆରି କରୁଛନ୍ତି ଦେଶୀ ମଦ : ସବୁ ଜାଣି ଅବକାରୀ ବିଭାଗ ଚୁପ୍ !\nଭୀମସାର ଡାକ୍ତରୀ ଛାତ୍ରୀଙ୍କ ଆତ୍ମହତ୍ୟା ଉଦ୍ୟମ, ଗୋଡ ଭାଙ୍ଗିବା ସହ ଶରୀରରେ ଲାଗିଛି ଆଘାତ\nକୋଭିଡ୍ର କେବେ ବି ଅନ୍ତ ହେବନାହିଁ : ସ୍ବାସ୍ଥ୍ୟ ନିର୍ଦ୍ଦେଶକ\nବାପାଙ୍କଠାରୁ ଶକ୍ତ ଚାପୁଡା ଖାଇଲେ ଭାରତର ଏହି କ୍ରିକେଟର, ଭିଡିଓ ଭାଇରାଲ..\nସୋ ରୁମରେ ଚାଷୀଙ୍କ ପ୍ରତି ଅପମାନକୁ ନେଇ ଆନନ୍ଦ ମହିନ୍ଦ୍ରା କ୍ଷୁବ୍ଧ, ଜାଣନ୍ତୁ କହିଲେ କ'ଣ?\nଋଷିଆ-ୟୁକ୍ରେନ ଉତ୍ତେଜନାକୁ ନେଇ ଆତଙ୍କରେ ବିଶ୍ୱ! ଜାଣନ୍ତୁ ସେୟାର ମାର୍କେଟର ମିଜାଜ କ'ଣ?\nଦିଲ୍ଲୀର ଶାରଦା ଏମିତି ବନିଥିଲେ ବଲିଉଡର କବିତା, ଜନ୍ମଦିନରେ ଜାଣନ୍ତୁ ବିଶେଷ କଥା..\n'ସଲ୍ମାନ୍ ଖାନଙ୍କ ଫାର୍ମହାଉସରେ ପୋତା ହୋଇଛି ଫିଲ୍ମ ଷ୍ଟାରମାନଙ୍କର ଶବ', ଏକ ସଙ୍ଗୀନ ଅଭିଯୋଗ...\nବଡ ପାଚେରୀ ଉପରକୁ ଚଢିବାକୁ ଚେଷ୍ଟା କରୁଥିଲା ଛେଳି ଛୁଆ, ଆଇପିଏସ୍ କହିଲେ ଅଦମ୍ୟ ଇଚ୍ଛାଶକ୍ତି ଆଗକୁ ବଢିବାର ବାଟ ଦେଖାଏ\nବିରୋଧ ପରେ RRB, NTPC ଏବଂ ଗ୍ରୁପ୍ ଡି ପରୀକ୍ଷା ସ୍ଥଗିତ କଲା ରେଲ୍ୱେ, ଯାଞ୍ଚ ପାଇଁ ଗଠନ ହେଲା କମିଟି\nଭାରତୀୟ ସଂସ୍କୃତିକୁ ଅପମାନଃ ମାର୍କେଟରେ ବିକ୍ରି ହେଉଛି I LOVE YOU ପ୍ରିଣ୍ଟ ଶାଢୀ, ବିରୋଧ କଲେ ଲୋକେ\nଦେଶ- ବିଦେଶ (36,777)\nସ୍ପେଶାଲ୍ ରିପୋର୍ଟ (11,805)
